

 **GRADSKO VIJEĆE**

KLASA:363-03/18-01/03

URBROJ:2186/18-02/1-18-1

Ludbreg, 07. prosinca 2018. g. ***PRIJEDLOG***

Na temelju članka 98. Zakona o komunalnom gospodarstvu (NN br. 68/2018.) i članka 33. Statuta Grada Ludbrega («Službeni vjesnik Varaždinske županije br. 23/09, 17/13, 40/13-pročišćeni tekst, 12/18) Gradsko vijeće Grada Ludbrega na 10. sjednici održanoj 07. prosinca 2018. g., donosi

**O D L U K U**

**o vrijednosti boda komunalne naknade**

**Članak 1.**

(1) Ovom Odlukom o vrijednosti boda komunalne naknade (dalje u tekstu: Odluka) utvrđuje se vrijednost boda za izračun komunalne naknade.

(2) Vrijednost boda za izračun komunalne određuje se u visini od 3,60 kuna po četvornome metru (m²) korisne površine stambenog prostora u prvoj zoni Grada Ludbrega.

(3) Vrijednost boda određena u ovom članku jednaka je godišnjoj visini komunalne naknade po četvornome metru (m²) korisne površine stambenog prostora u prvoj zoni.

(4) Vrijednost boda određena u ovom članku iznosi 0,30 kuna mjesečno po četvornome metru (m²) korisne površine stambenog prostora u prvoj zoni kada se komunalna naknada obračunava i plaća u obrocima.

**Članak 2.**

(1) Ova Odluka objavljuje se u Službenom vjesniku Varaždinske županije, a stupa na snagu 01. siječnja 2019. g.

(2) Stupanjem na snagu ove Odluke prestaje važiti Odluka o vrijednosti boda za izračun komunalne naknade („Službeni vjesnik Varaždinske županije“, br. 25/01 i 17/13).

 Predsjednik

 Gradskoga vijeća

 Antun Šimić

**OBRAZLOŽENJE**

 Sukladno novom Zakonu o komunalnom gospodarstvu (NN broj 68/18), koji je stupio na snagu 04.08.2018. g., gradovi i općine dužne su donijeti nove odluke o vrijednosti boda komunalne naknade (B) za 2019. g.

 Polazište za određivanje vrijednosti boda komunalne naknade je procjena troškova održavanja komunalne infrastrukture iz Programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture. Također, treba uzeti u obzir da se komunalna naknada koristi se za financiranje održavanja i građenja komunalne infrastrukture, kao i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu Grada Ludbrega.

 Sa svakom izgradnjom komunalne infrastrukture povećava se i ukupni obim njenog održavanja. Tako je prema Programu održavanja komunalne infrastrukture iz sredstava komunalne naknade za 2002. g. („Službeni vjesnik Varaždinske županije“, br. 2/2002.), dakle prve godine nakon što su 2001. g. donesene stara Odluke o komunalnoj naknadi i Odluka o vrijednosti boda za izračun komunalne naknade, ukupni iznos troškova održavanja komunalne infrastrukture utvrđen u iznosu od 1.600.000 kn, dok je Programom održavanja komunalne infrastrukture za 2019. g., ukupni iznos troškova održavanja komunalne infrastrukture utvrđen u iznosu od 2.466.218 kn, što iznosi povećanje za 54,14%. Isto tako Programom gradnje objekata komunalne infrastrukture u Gradu Ludbregu za razdoblje 2002. do 2005. g. („Službeni vjesnik Varaždinske županije“, br. 2/2002.), ukupni iznos troškova građenja utvrđen je u iznosu od 16.160.000 kn i to za četverogodišnje razdoblje, dok je Programom gradnje komunalne infrastrukture samo za jednu 2019. g., ukupni iznos troškova građenja utvrđen u iznosu 22.128.000 kn.

 Istodobno, sadašnja vrijednost boda za izračun komunalne naknade utvrđena je Odlukom o vrijednosti boda za izračun komunalne naknade iz 2001. g. („Službeni vjesnik Varaždinske županije“, br. 25/01 i 17/13), u iznosu od 0,25 kuna/m2 korisne površine stambenog prostora i nije se mijenjala do sada. Predmetni iznos boda komunalne naknade jednak je mjesečnoj visini komunalne naknade po m2 korisne površine stambenog prostora u prvoj zoni Grada Ludbrega jer se prema prijašnjem Zakonu o komunalnom gospodarstvu, vrijednost boda komunalne naknade određivala na mjesečnoj razini dok se prema novom Zakonu o komunalnom gospodarstvu određuje na godišnjoj razini s time da nije isključeno da se plaća u mjesečnim obrocima.

 Ovom Odlukom o vrijednosti boda komunalne naknade, promatrajući na mjesečnoj razini, iznos boda komunalne naknade povećava se s 0,25 kn/m2 na 0,30 kn/m2 korisne površine stambenog prostora u prvoj zoni Grada Ludbrega.

 Prema takvoj vrijednosti boda komunalne naknade, primjerice za stambeni prostor u 1. zoni od 60 m2, dosadašnji iznos komunalne naknade je 15,00 kn mjesečno, a novi 18,00 kn, a za stambeni prostor od 120 m2, dosadašnji iznos komunalne naknade je 30,00 kn mjesečno, a novi 36,00 kn.

 Primjerice za stambeni prostor u 2. zoni od 60 m2, dosadašnji iznos komunalne naknade je 12,00 kn mjesečno, a novi 14,40 kn, a za stambeni prostor od 120 m2, dosadašnji iznos komunalne naknade je 24,00 kn mjesečno, a novi 28,80 kn.

 Primjerice za stambeni prostor u 3. zoni od 60 m2, dosadašnji iznos komunalne naknade je 9,00 kn mjesečno, a novi 12,60 kn, a za stambeni prostor od 120 m2, dosadašnji iznos komunalne naknade je 18,00 kn mjesečno, a novi 25,20 kn.

 Uzimajući u obzir naprijed navedeno, predlaže se Gradskom vijeću donošenje predložene Odluke vrijednosti boda komunalne naknade.

 **U donjoj tabeli se prikazuje izračun visine komunlane naknade mjesečno u kunama ako se vrijednost boda iz članka 1. ove Odluke, pomnoži s koeficijentom zone (Kz) iz članka 8. i koeficijentom namjene iz članka 9. Odluke o komunalnoj naknadi**:

|  |  |  |  |  |  |
| --- | --- | --- | --- | --- | --- |
| Naselje | Stambeni prostor i garaže | Proizvod. i ostali uslužni prostor | Prostor za financijske dj., trgovine, ugostiteljstvo i sl. | Građevinsko zem. koje služi za posl. dj. | Neizgrađeno građevinsko zemljište |
| Ludbreg  | 0,30 | 1,50 | 3,00 | 0,15 | 0,015 |
| Selnik | 0,30 | 1,50 | 3,00 | 0,15 | 0,015 |
| Sigetec L. | 0,24 | 1,20 | 2,40 | 0,12 | 0,012 |
| Globočec L.  | 0,24 | 1,20 | 2,40 | 0,12 | 0,012 |
| Kućan L. | 0,24 | 1,20 | 2,40 | 0,12 | 0,012 |
| Hrastovsko  | 0,24 | 1,20 | 2,40 | 0,12 | 0,012 |
| Poljanec  | 0,24 | 1,20 | 2,40 | 0,12 | 0,012 |
| Slokovec  | 0,24 | 1,20 | 2,40 | 0,12 | 0,012 |
| Apatija  | 0,24 | 1,20 | 2,40 | 0,12 | 0,012 |
| Bolfan | 0,21 | 1,05 | 2,10 | 0,105 | 0,0105 |
| Čukovec | 0,21 | 1,05 | 2,10 | 0,105 | 0,0105 |
| Vinogradi L. | 0,21 | 1,05 | 2,10 | 0,105 | 0,0105 |
| Segovina  | 0,21 | 1,05 | 2,10 | 0,105 | 0,0105 |